ΓΡΑΠΤΗ ΕΡΩΤΗΣΗ E-2701/01

υποβολή: Mario Mauro (PPE-DE) προς το Συμβούλιο

(4 Οκτωβρίου 2001)

Θέμα: Πολιτική βιώσιμου τουρισμού στην Ευρωπαϊκή Ένωση

Η Ευρωπαϊκή Ένωση αποτελεί έναν από τους μεγαλύτερους τουριστικούς προορισμούς στον κόσμο.

Το 1997 η Επιτροπή ξεκίνησε τρεις μελέτες για την ολοκληρωμένη διαχείριση της ποιότητας σε παράκτιους, γεωργικούς και αστικούς τουριστικούς στόχους. Οι μελέτες αυτές στόχο έχουν να προσδιορίσουν και να αναλύσουν την καλύτερη πρακτική στην ολοκληρωμένη διαχείριση της ποιότητας στις χώρες του ευρωπαϊκού οικονομικού χώρου και να συμβάλουν στην ανταλλαγή εμπειριών και τη μεταφορά γνώσεων στο εσωτερικό της Ευρώπης, χρησιμεύοντας ως οδηγός τόσο για το δημόσιο τομέα, ιδίως για τις τοπικές αρχές, όσο και για τον ιδιωτικό τομέα, ιδίως για τις τουριστικές επιχειρήσεις. Οι μελέτες αυτές έπρεπε επίσης να αποτελέσουν ένα πρώτο βήμα προς την προετοιμασία, σε μία δεύτερη φάση, δεικτών βιώσιμης ανάπτυξης για τον τουρισμό (πέραν του τομέα των μεταφορών και της ενέργειας).

Θα ήταν πράγματι σκόπιμο να αναπτυχθεί μία πολιτική με στόχο την κατά το δυνατό διατήρηση των πόρων και κάθε τυπολογίας αγαθού (φυσικού, τοπίου, αρχαιολογικού) έναντι της τουριστικής ανάπτυξης, να διασφαλισθεί η συμβατότητα μεταξύ τουριστικών δραστηριοτήτων και προστασίας των χώρων μεγάλης αξίας από πλευράς τοπίου και φύσης και να εκπονηθούν οδηγίες, π.χ. σχετικά με την ικανότητα φορτίου των τουριστικών προορισμών.

Μπορεί επ' αυτού να αναφέρει το Συμβούλιο εάν πρόκειται να προγραμματίσει ένα σχέδιο στρατηγικών για τη βελτίωση των τουριστικών χώρων της Κοινότητας όπως είχεποσχεθεί·

Μπορεί τέλος το Συμβούλιο να αναφέρει εάν εξετάζει τη δυνατότητα προώθησης πρωτοβουλιών για τηνποστήριξη πολιτικών βιώσιμου τουρισμού στην Ευρωπαϊκή Ένωση, λαμβάνονταςπόψη τη σημασία του οικονομικού αυτού τομέα, του μεγέθους του στη διαχείριση του χώρου και της αυξανόμενης ανταγωνιστικότητάς του σε διεθνές επίπεδο·

Απάντηση

(12 Φεβρουαρίου 2002)

Εφιστάται η προσοχή του αξιότιμου κ. Βουλευτή στις εργασίες που έχει διεξάγει μέχρι σήμερα το Συμβούλιο όσον αφορά την προβληματική της βιώσιμης ανάπτυξης στον τομέα του τουρισμού.

Κατά τη σύνοδό του στις 21 Ιουνίου 1999, το Συμβούλιο ενέκρινε Συμπεράσματα σχετικά με τον Τουρισμό και την Απασχόληση βάσει των οποίων αναγνωρίζει το σημαντικό ρόλο της Ευρωπαϊκής Τουριστικής Βιομηχανίας για την οικονομία καθώς και ότι απαιτείται να βελτιωθεί η ανταγωνιστικότητά της με βάση την ισόρροπη και βιώσιμη ανάπτυξη και την προστασία του περιβάλλοντος, κάλεσε δε την Επιτροπή και τα κράτη μέλη να συνεχίσουν τις εργασίες τους, ιδίως όσον αφορά το ζήτημα της προστασίας του περιβάλλοντος και της βιώσιμης ανάπτυξης στον τουρισμό.

Στα πλαίσιο της παρακολούθησης των εν λόγω Συμπερασμάτων, η Επιτροπή συντόνισε τις εργασίες ειδημόνων που συνήλθαν σε ομάδες εργασίας, εκ των οποίων μια ασχολήθηκε ειδικά με την προώθηση της προστασίας του περιβάλλοντος και της βιώσιμης ανάπτυξης στον τουρισμό.

Κατά την σύνοδό του στις 30 Νοεμβρίου 2000, το Συμβούλιο έλαβεπό σημείωση τις εργασίες του σεμιναρίου που διοργανώθηκε από τη γαλλική Προεδρία στις 22 Νοεμβρίου 2000 στη Λίλλη με θέμα: Τουρισμός και βιώσιμη ανάπτυξη. Οι εργασίες αυτές αποτέλεσαν αντικείμενο ενός συνοπτικού σημειώματος της Προεδρίας, το οποίο αναφέρεται σε ορισμένες κοινές ανησυχίες των αντιπροσωπιών, ιδίως στην επιθυμία για ενθάρρυνση μιας πολιτικής βιώσιμης τουριστικής ανάπτυξης που θαπηρετεί και οφελεί τους κατοίκους της Ευρωπαϊκής Ένωσης με τήρηση των αξιών τους και της διαφορετικής τους ταυτότητας. Η Προεδρία συστήνει επίσης με το σημείωμά της να συνεχισθούν οι εργασίες στα πλαίσια της Συμβουλευτικής Επιτροπής, ιδίως όσον αφορά τη δημιουργία δικτύου περιοχών, που συμμετέχουν σε δοκιμαστικό στάδιο, για την ανταλλαγή εμπειριών σχετικών με την βιώσιμη ανάπτυξη και για τη διάδοση ορθών πρακτικών ανάπτυξης με στόχο την ενθάρρυνση της δημιουργίας μιας ευρωπαϊκής στρατηγικής στον τομέα του τουρισμού.

Επίσης επισημαίνεται ότι η Επιτροπή ετοιμάζει μια Ανακοίνωση με τίτλο: Framing the future of the European Tourism. Ενδεχομένως η εν λόγω Ανακοίνωση, η οποία πρόκειται ναποβληθεί σε προσεχή σύνοδο του Συμβουλίου Εσωτερικής Αγοράς, θα περιλαμβάνει ορισμένα στοιχεία στα οποία αναφέρεται ο αξιότιμος κ. Βουλευτής με την ερώτησή του. Πάντως, η προαναφερόμενη Ανακοίνωση θα διαβιβαστεί στο Ευρωπαϊκό Κοινοβούλιο, την Οικονομική και Κοινωνική Επιτροπή κα την Επιτροπή Περιφερειών.